钦定古今图书集成/理学汇编/学行典/第192卷 > 孟君用
## 钦定古今图书集成/理学汇编/学行典/第192卷 > 孟君用

按《临川县志》：“孟君用，字和卿。至元乙亥，兵掠临川，君
用生三岁，母章负之逃，乱兵及之，兵过孟氏，得君用
而归，母不知所往。君用稍长，闻其事，乃习蒙古言语
文书，将极北方，求之十年，无所得，还至临川，有客颇
知母所在，君用即日往求，至则母没。从同母弟得其
遗言，记孟氏事甚详。请丧归葬，不从，号恸墓下，得其”
遗衣杯棬，奉之以还而祭葬焉。虞邵庵为立传。